
DR 30.6.2009  

 
 

115

 Tidak ada masalah, tetapi saudara Yang Berhormat daripada PJ Utara, saya ingin 
mengingatkan bahawa apabila kita bercakap soal memberi bantuan dan sokongan ataupun 
memberi peluang kepada masyarakat perniagaan dan sesiapa juga untuk maju ke 
hadapan.   

 Kita masih ada lagi golongan-golongan yang tertinggal jauh ke belakang dan 
mereka ini tidak mempunyai sama ada dari segi ilmu pengetahuan ataupun dari segi 
kemahiran ataupun dari segi peralatan, keusahawanan dan juga kekuatan jiwa, rohani 
untuk menghadapi dunia yang lebih, sangat mencabar. Mereka ini kalau sekiranya tidak 
diberikan bantuan, tidak diberikan galakan, ini satu tindakan yang tidak adil kepada mereka. 

 Jadi, dengan sebab itu kita bersetuju, kita tidak mengira kaum dari segi untuk 
memberikan bantuan. Cuma secara kebetulan pada hari ini kebanyakan kaum bumiputera 
yang masih lagi jauh ketinggalan dan kita ini jangan lupa hasil kejayaan ekonomi negara 
kita ini menunjukkan bahawa kerajaan bersikap begitu adil sehinggakan pencapaian 
ekonomi pada hari ini kita lihat masyarakat India mengatasi masyarakat Melayu. Mereka 
merupakan golongan masyarakat India yang berpendapatan kedua tertinggi di dalam 
negara kita ini berbanding dengan masyarakat Melayu. 

 Jadi, dengan sebab itu langkah-langkah untuk membantu, janganlah dipertikaikan, 
janganlah dipersoalkan. Saya tidak ada masalah memberi biasiswa kepada anak-anak 
bukan Melayu yang cemerlang dalam pelajaran. Saya tidak ada masalah, tetapi jangan 
diusik bahagian yang kita perlu untuk pelajar bumiputera.  Jangan diusik yang itu. Kerajaan 
boleh mewujudkan apa juga skim, apa juga perancangan bantuan untuk mereka yang 
mendapat kecemerlangan di dalam pelajaran, kita tidak akan menyekat. 

 Jadi, Yang Berhormat daripada Parti Pembangkang jangan bawa cerita dalam 
ceramah-ceramah kepada rakyat jelata yang mengatakan Kerajaan Barisan Nasional ini 
tidak adil, UMNO ini tidak adil.  Kalau Yang Berhormat kata... 

 Tuan Chua Tian Chang [Batu]: Sekejap...   

 Dato’ Haji Tajuddin Abdul Rahman [Pasir Salak]: Kalau hendak kata 
menguntungkan UMNO Putera, peluang-peluang ekonomi saya rasa tolong buat kajian.         
Yang Berhormat PJ Utara, Yang Berhormat Batu, Yang Berhormat Kuala Selangor, yang           
mulutnya begitu celupar sekali, tolong...  Berdosa besar menuduh UMNO Putera, UMNO  
Putera yang mendapat peluang. Ini Yang Berhormat Sri Gading ini sudah berapa lama 
dalam Dewan, apa peluang yang dia dapat? 

 Seorang Ahli: Tidak tahu... 

 Dato’ Haji Tajuddin Abdul Rahman [Pasir Salak]:  Berapa ramai lagi UMNO-
UMNO ini, apa yang kita dapat? Kita tidak dapat, yang banyak dapat ialah mereka-mereka 
yang tidak terlibat dalam kepimpinan UMNO. Mereka yang tidak aktif di dalam UMNO, sama 
ada kontraktor kelas ‘F’, sama ada kontraktor kelas ‘A‘, tolong buat kajian. Jangan dengar 
dakyah, fitnah dan tohmahan kepada mereka yang tidak berjaya untuk mendapatkan 
peluang ataupun kontrak-kontrak.  Mereka yang tidak berjaya inilah yang menjaja ke sana 
ke mari, dan juga berpakat dengan Yang Berhormat-Yang Berhormat daripada Parti 
Pembangkang memburukkan kerajaan, memburukkan Menteri, memburukkan UMNO dan 
Barisan Nasional dengan tidak ada fakta yang jelas. 

■ 1950 

 Tuan Azan Ismail [Indera Mahkota]: Yang Berhormat hendak kajiankah? 

Dato’ Haji Tajuddin Abdul Rahman [Pasir Salak]: Saya hendak kajian! 

Dr. Dzulkefly Ahmad [Kuala Selangor]: Bukan kerja kamilah nak 
memburukkan... 

Dato’ Haji Tajuddin Abdul Rahman [Pasir Salak]:  Ya, kalau mahu bercakap, 
buat tuduhan, mesti dengan fakta, dengan bukti. 

Tuan Azan Ismail [Indera Mahkota]:  Boleh. 



115. Tidak ada masalah, tetapi saudara Yang Berhormat daripada PJ Utara, saya ingin mengingatkan bahawa apabila kita bercakap soal memberi bantuan dan sokongan ataupun memberi peluang kepada masyarakat perniagaan dan sesiapa juga untuk maju ke hadapan. Kita masih ada lagi golongan-golongan yang tertinggal jauh ke belakang dan mereka ini tidak mempunyai sama ada dari segi ilmu pengetahuan ataupun dari segi kemahiran ataupun dari segi peralatan, keusahawanan dan juga kekuatan jiwa, rohani untuk menghadapi dunia yang lebih, sangat mencabar. Mereka ini kalau sekiranya tidak diberikan bantuan, tidak diberikan galakan, ini satu tindakan yang tidak adil kepada mereka. Jadi, dengan sebab itu kita bersetuju, kita tidak mengira kaum dari segi untuk memberikan bantuan. Cuma secara kebetulan pada hari ini kebanyakan kaum bumiputera yang masih lagi jauh ketinggalan dan kita ini jangan lupa hasil kejayaan ekonomi negara kita ini menunjukkan bahawa kerajaan bersikap begitu adil sehinggakan pencapaian ekonomi pada hari ini kita lihat masyarakat India mengatasi masyarakat Melayu. Mereka merupakan golongan masyarakat India yang berpendapatan kedua tertinggi di dalam negara kita ini berbanding dengan masyarakat Melayu. Jadi, dengan sebab itu langkah-langkah untuk membantu, janganlah dipertikaikan, janganlah dipersoalkan. Saya tidak ada masalah memberi biasiswa kepada anak-anak bukan Melayu yang cemerlang dalam pelajaran. Saya tidak ada masalah, tetapi jangan diusik bahagian yang kita perlu untuk pelajar bumiputera. Jangan diusik yang itu. Kerajaan boleh mewujudkan apa juga skim, apa juga perancangan bantuan untuk mereka yang mendapat kecemerlangan di dalam pelajaran, kita tidak akan menyekat. Jadi, Yang Berhormat daripada Parti Pembangkang jangan bawa cerita dalam ceramah-ceramah kepada rakyat jelata yang mengatakan Kerajaan Barisan Nasional ini tidak adil, UMNO ini tidak adil. Kalau Yang Berhormat kata... Tuan Chua Tian Chang [Batu]: Sekejap... Dato' Haji Tajuddin Abdul Rahman [Pasir Salak]: Kalau hendak kata menguntungkan UMNO Putera, peluang-peluang ekonomi saya rasa tolong buat kajian. Yang Berhormat PJ Utara, Yang Berhormat Batu, Yang Berhormat Kuala Selangor, yang mulutnya begitu celupar sekali, tolong... Berdosa besar menuduh UMNO Putera, UMNO Putera yang mendapat peluang. Ini Yang Berhormat Sri Gading ini sudah berapa lama dalam Dewan, apa peluang yang dia dapat?. Seorang Ahli: Tidak tahu... Dato' Haji Tajuddin Abdul Rahman [Pasir Salak]: Berapa ramai lagi UMNO- UMNO ini, apa yang kita dapat? Kita tidak dapat, yang banyak dapat ialah mereka-mereka yang tidak terlibat dalam kepimpinan UMNO. Mereka yang tidak aktif di dalam UMNO, sama ada kontraktor kelas 'F', sama ada kontraktor kelas 'A', tolong buat kajian. Jangan dengar dakyah, fitnah dan tohmahan kepada mereka yang tidak berjaya untuk mendapatkan peluang ataupun kontrak-kontrak. Mereka yang tidak berjaya inilah yang menjaja ke sana ke mari, dan juga berpakat dengan Yang Berhormat-Yang Berhormat daripada Parti Pembangkang memburukkan kerajaan, memburukkan Menteri, memburukkan UMNO dan Barisan Nasional dengan tidak ada fakta yang jelas. # 1950. Tuan Azan Ismail [Indera Mahkota]: Yang Berhormat hendak kajiankah?. Dato' Haji Tajuddin Abdul Rahman [Pasir Salak]: Saya hendak kajian!. Dr. Dzulkefly Ahmad [Kuala Selangor]: Bukan kerja kamilah nak memburukkan... Dato' Haji Tajuddin Abdul Rahman [Pasir Salak]: Ya, kalau mahu bercakap, buat tuduhan, mesti dengan fakta, dengan bukti. Tuan Azan Ismail [Indera Mahkota]: Boleh.